b'\n_START_ARTICLE_\nPlymouth Sundance\n_START_SECTION_\nInformaci\xc3\xb3 general\n_START_PARAGRAPH_\nBatalla (Wheelbase): 2,468 m (97.2 in)_NEWLINE_Llargada (Length): 4,366 m (171.9 in)_NEWLINE_Amplada (Width): 1,706 m (67.3 in)_NEWLINE_Al\xc3\xa7ada (Height): 1,348 m (53.1 in)_NEWLINE_Pes (Curb weight): 1215 kg (5 portes)_NEWLINE_D\'aspecte similar al Dodge Shadow, de fet comparteixen el mateix xass\xc3\xads Chrysler P i va oferir-se en una versi\xc3\xb3 hatchback de 3 i 5 portes. A difer\xc3\xa8ncia del Shadow, pr\xc3\xa0cticament tots els Plymouth van vendre\'s sota la marca de Chrysler i la versi\xc3\xb3 descapotable no va comercialitzar-se amb el nom de Plymouth i s\xc3\xad amb el nom de Chrysler LeBaron._NEWLINE_A simple vista el Sundance sembla un sedan o un coupe. En realitat es tracta d\'un efecte \xc3\xb2ptic perqu\xc3\xa8 el Sundance era hatchback. Aquest fet Chrysler el va considerar com una opci\xc3\xb3 especial: "Hidden hatchback versatility". El seu portaequipatges era de gran capacitat, el seu disseny era agradable, mec\xc3\xa0niques fiables i diferents paquets d\'opcions van fer al Sundance un cotxe popular, incl\xc3\xbas despr\xc3\xa9s de deixar de fabricar-se._NEWLINE_El xass\xc3\xads Chrysler P deriva de la plataforma Chrysler K. Aquest fet li d\xc3\xb3na al Sundance una suspensi\xc3\xb3 esportiva i uns seients de major comoditat. El Sundance va ser modificat per proporcionar confort i el Shadow per major prestacions, encara que la difer\xc3\xa8ncia entre ambd\xc3\xb3s era poca. Les difer\xc3\xa8ncies est\xc3\xa8tiques entre ambd\xc3\xb3s estan en la graella "eggcrate" del Plymouth.\n_START_SECTION_\nPlymouth Sundance Duster\n_START_PARAGRAPH_\nPlymouth va reviure de nou el nom "Duster" en la seva gamma. La versi\xc3\xb3 que equipa el motor 3.0L Motor Mitsubishi 6G V6 per al Sundance els anys 1992-1994. Aquest paquet inclou llantes d\'alumini, paquet visual Duster i altres components, a part del citat motor._NEWLINE_L\'\xc3\xbas d\'aquest nom va ser criticat perqu\xc3\xa8 el vehicle no estava a l\'altura del Duster, malgrat ofer\xc3\xads una bona pot\xc3\xa8ncia i agilitat a un preu baix: aquests motius van ser usats per Chrysler per justificar el nom de "Duster"._NEWLINE_El Duster accelera de 0-60 mph (0-96 km/h) en 8,4 s i cobria el quart de milla (400 m) en 16,3 s .'